CELEX: 62018TN0429
Language: hu
Date: 2018-07-13 00:00:00
Title: T-429/18. sz. ügy: 2018. július 13-án benyújtott kereset – BRF és SHB Comercio e Industria de Alimentos kontra Bizottság

24.9.2018   
            
            
               HU
            
            
               Az Európai Unió Hivatalos Lapja
            
            
               C 341/22
            
         
      2018. július 13-án benyújtott kereset – BRF és SHB Comercio e Industria de Alimentos kontra Bizottság
      (T-429/18. sz. ügy)
      (2018/C 341/33)
      Az eljárás nyelve: angol
      
         Felek
      
      
         Felperesek: BRF SA (Itajaí, Brazília) és SHB Comercio e Industria de Alimentos SA (Itajaí) (képviselők: D. Arts és G. van Thuyne ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a Bizottság (EU) 2018/700 végrehajtási rendeletét; (1)
                  
               
            
                  —
               
               
                  vagylagosan, semmisítse meg a Bizottság (EU) 2018/700 végrehajtási rendeletét annyiban, amennyiben az eltávolítja a Bizottság (EU) 2018/700 végrehajtási rendeletének mellékletében meghatározott BRF SA és SHB Comercio e Industria de Alimentos SA létesítményeket a Bizottság (EU) 2018/700 végrehajtási rendeletének mellékletében meghatározott listáról; és
               
            
                  —
               
               
                  kötelezze a Bizottságot az Eljárási szabályzat 134. cikkében meghatározott költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek hat jogalapra hivatkoznak.
      
                  1.
               
               
                  Az első, az EUMSZ 296. cikk (2) bekezdésének a végrehajtási rendelet általi megsértésére alapított jogalap, mivel nem ismerteti a végrehajtási rendelet alapjául szolgáló indokokat.
               
            
                  2.
               
               
                  A második, az Európai Unió Alapjogi Chartájának 41. cikke (2) bekezdésében meghatározott, a felperesek védelemhez való jogának a végrehajtási rendelet Bizottság általi elfogadása révén történt megsértésére alapított jogalap, mivel tagadja a felperesek meghallgatáshoz való jogát.
               
            
                  3.
               
               
                  A harmadik, a 854/2004 rendelet (2) 12. cikke (2) bekezdésének, valamint a 12. cikke (4) bekezdése c) pontjának a végrehajtási rendelet általi megsértésére alapított jogalap, az egyes létesítmények megfelelőségének értékelése okán, illetve a Bizottság nyilvánvaló értékelési hibát követett el a releváns tények értékelésekor.
               
            
                  4.
               
               
                  A negyedik, a hátrányos megkülönböztetés tilalma elvének a végrehajtási rendelet általi megsértésére alapított jogalap, mivel a felpereseket eltérően kezeli más, hasonló helyzetben lévő brazil baromfitermék-exportőrökhöz képest.
               
            
                  5.
               
               
                  Az ötödik, az arányosság elvének a végrehajtási rendelet általi megsértésére alapított jogalap, mivel túllépte a közegészség védelmére alkalmas és szükséges mértéket.
               
            
                  6.
               
               
                  A hatodik, az EUMSZ 291. cikk (3) bekezdésének, illetve a 182/2011/EU rendelet (3) 3. cikke (3) bekezdésének, 10. cikke (4) bekezdésének és a 11. cikkének a végrehajtási rendelet általi megsértésére alapított jogalap, mivel az azokban foglalt alapvető eljárási követelményeket sérti.
               
            
         (1)  Azon harmadik országbeli létesítmények jegyzékének, amelyekből egyes állati eredetű termékeknek az Unióba történő behozatala megengedett, egyes brazíliai létesítmények tekintetében történő módosításáról szóló, 2018. május 8-i (EU) 2018/700 bizottsági végrehajtási rendelet (HL 2018. L 118., 1. o.).
      
         (2)  Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (HL 2004. L 139., 206. o.; magyar nyelvű különkiadás 3. fejezet, 45. kötet, 75. o.)
      
         (3)  A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (HL 2011. L 55., 13. o.)